Yanzu yanzu: Kotu ta kama wani tsohon gwamna da laifuka 6 da suka danganci karkatar da kudaden al’umma ▷ Legit.ng
Yanzu yanzu: Kotu ta kama wani tsohon gwamna da laifuka 6 da suka danganci karkatar da kudaden al’umma
4 months ago 5012 views by Muhammad Auwal
Wata babbar kotun tarayya dake zamanta a babban birnin tarayya Abuja, ta kama tsohon gwamnan jihar Taraba, Jolly Nyame da laifi guda shidda cikin tuhume tuhume 41 da EFCC ke kararsa akai, inji rahoton Daily Nigerian.
Majiyar Legit.ng ta ruwaito hukumar EFCC ta shigar da karar jolly Nyame ne kan wata badakalar kudi naira biliyan 1, da miliyan 64, gaban Alkalin Kotun, mai sharia Adebukola Banjoko, tun a shekarar 2007.
Daga cikin laifukan da Alkali Banjoko ya bayyana kama Nyame ne da shi, akwai laifin karkatarwa tare da wawurar zambar kudi, wuri na guna wuri, naira miliyan dari biyu da hamsin, N250m, wanda ya bada umarnin fitar dasu ba tare da bin ka’idar kashe kudi a gwamnantance ba.
Ko a shekarr 2017, sai da wata Kotu ta kama Jolly da laifin yin sama da fadi da makudan kudade naira miliyan 250 da yayi ikirarin kashesu a wajen siyan littafai, takardu da biruka, don amfanin ofishinsa.
a wani labarin kuma, hukumar EFCC tace ta samu nasara akan barayi a gaban Kotu har sau 603, sa'annan ta kwato kudi sama da naira biliyan 500, a cikin shekarar 2018.
Hausa NewsTaraba State News TodayEfcc (Economic And Financial Crimes Commission)
Richest musician in the world Richest Nigeria musician Ankara skirt and blouse Nigerian hairstyles with wool Best polytechnic in Nigeria
Assha: Wasu 'yan uwa sun fyade wata mai tallar mangwaro